ming030890/wiki-yue-high-quality huggingface dataset:
孲𤘅子

孲𤘅子（，粵拼：ngaa4 aa1 zai2， 讀 (幫手·有關)），亦叫「蘇蝦仔」（粵拼：	sou1 haa1 zai2，正寫臊孲子或者蘇孲崽），就咁蘇蝦，BB（粵拼：bi⁴ bi¹；有時寫成啤啤），男嬰叫 BB 仔，女嬰叫 BB 女，文言係「嬰」或者「嫛婗」，係啱啱出世到兩三歲嘅人仔。有時會單用嬰字夾埋其他字，代表孲𤘅子有關嘅嘢。

寫法、出處
寫法
【孲𤘅子】出自《揚子方語》：『吳人謂赤子曰孲𤘅』。【孲】喺《集韻》：『孲，赤子也』。【蘇孲崽】出自《番禺縣志》：『廣州呼小兒曰蘇孲崽。蘇，生也，言新生者也』。【sou1】 呢個字有人寫做【臊】係指 BB 身上嘅氣味，寫作【臊孲仔】。文言書面語稱做【嬰】、【嬰兒】或【嬰孩】，《說文解字》話【嬰】字原本嘅意思係女人攬響頸上嘅貝殼（飾物），至於嚸解攞來指 BB 就無人肯定。而近代嘅「BB」或「啤啤」好可能由葡文嘅 bebê 或者英文嘅 baby 度出來 。

啱啱出世個樣
啱啱響阿媽度生出來嘅孲𤘅
出世無幾耐嘅孲𤘅
一出世嘅孲𤘅膊頭同個臗位窄，肚少少凸，手腳短。佢哋嘅平均重 3.2 kg，可以由 2.7 到 4.6 kg。平均身長 35.6–50.8 cm，未足月嘅 B 細啲。孲𤘅嘅頭大。
啱啱出世嘅孲𤘅，個頭佔個成個人好大份。頭蓋骨相對塊面係好大。大人嘅頭骨係佢個身長嘅八份一，孲𤘅就係四份一。啱啱出世嘅孲𤘅嘅頭骨未生埋，呢兩個軟軟哋嘅地方叫腦囟（fontanelle）。有個鑽石形、大嘅前腦囟，響頭嘅前頂方，同細三角形嘅後腦囟，響頭嘅後面。
有啲啱啱出世嘅孲𤘅，響膊頭、背脊、前臂、耳、塊面度有啲幼細嘅毛毛，叫胎毛（lanugo）。一般胎毛幾星期自己會甩。有啲 BB 出世嗰陣好多頭髮，有啲就無乜，有啲重光頭，頭皮上有層薄薄嘅頭泥，出世後洗頭就會甩，如果唔甩嘅話，可以加少少BB油，輕輕按摩。頭殼有啲瘀，眼有啲腫，遲啲會散。
孲𤘅出世時穿過陰道。頭會變形，拉長咗，幾日到幾星期會變返正常。
層白色嘅胎兒皮脂（vernix caseosa），啱啱響阿媽度生出來嘅孲𤘅
啱啱出世嗰陣，BB 嘅皮膚程暗藍色，一開始吸氣會變返正常膚色。重會有層白色嘅嘢，叫胎兒皮脂（vernix caseosa），有抗菌作用。腳仔手仔會甩皮，重有胎記，不過未必個個孲都會有。
BB 嘅性器官會紅腫，男𤘅仔個脧脧又大又紅，無論男女孲𤘅個胸都會大，係由於母體嘅激素造成嘅短暫情況。男女孲𤘅嘅可乳頭能會出奶，或 BB 女由陰道流出血/奶狀嘅液體，兩個情況都係正常嘅，好快會消失。
孲𤘅嘅臍帶係藍白色，臍帶剪咗之後，會留返 2-5cm 喺度，三星期左右，就會乾、變黑、縮細，最後自己甩出來。有時醫院幫 B 嘅剪臍帶個位搽藥水防止感染，臍帶睇起來紫紫哋。
爾啲種種響啱啱出世嘅孲𤘅嘅特徵好快會消失。老少少嘅 BB 個樣好唔同，有人認為老少少嘅𤘅仔得意啲，亦有人覺得啱啱出世嘅好醜樣。

感觀
當 BB 唔瞓覺、唔喊、唔食奶嗰陣，就會乜都睇一餐，四圍𥄫，閃閃炩嘅就最鍾意。
唐人蘇蝦女
孲𤘅最鍾意俾人摸、掃、抱。抱住搖下佢，會畀BB好似喺媽媽肚裏面，俾胎水保護住咁、沖暖水涼、按摩通常可以令 BB 喊少啲。佢哋鍾意食手指、啜奶嘴。啜嘢係本能嚟嘅，畀 BB 食奶。
BB 視力一般，只係睇到眼前 45厘米嘅嘢。雖然睇得唔遠，夠佢食人奶嗰陣睇到阿媽個樣，所以啲人話BB識認人，係真嘅。當 BB 唔瞓覺、唔喊、唔食奶嗰陣，就會乜都睇一餐。對啲色水對比大、複雜嘅花紋圖案特別有興趣。BB 最鐘意都係睇人嘅樣。
孲𤘅重喺阿媽肚裏面已經可以聽到體內發出嘅聲：阿媽嘅心跳、腸郁動嘅聲、人聲、車聲。胎裏面嘅 B 雖然浸喺羊水度係可以聽到聲。BB 對女聲反應好過男聲，因此可能解釋嚸解同 BB 講嘢嗰陣啲人會提高把聲。人聲，尤其是阿媽把聲，會令 BB 好舒服、有安全感。大大聲、爆音會嚇驚佢哋。
BB 一出世就對甜、酸、苦、鹹有反應，甜嘢就最鍾意。一出世嗅覺就好發達，喺第一星期，已經可以分辨到阿媽同第個女人啲奶嘅味道。

夭折率
夭折率係孲𤘅仔一歲之前死嘅比率。分兩種：出世頭 27 日死叫 neonatal death；第 28 日之後嘅叫 post-neonatal death。死因包括：缺水、感染、先天畸形、嬰兒猝死症（Sudden infant death 或就咁 SIDS ）
。
睇夭折率就知嗰個國家／地區嘅醫療狀況掂唔掂。夭折率顯示到孲𤘅仔／大肚婆嘅健康狀況、醫療設施夠唔夠、公共醫療政策／制度嘅成敗。夭折率越低就越掂
。

食啲乜，照顧
BB 食人奶
BB 用奶樽飲奶
一係食阿媽啲奶（人奶），唔係就食特別加工牛奶（嬰兒配方）不過有時啲B對奶粉敏感，咁就要轉食豆奶，啲 B 越大，胃口越好。BB 吮嘅本能令到佢哋識得由阿媽乳頭度食奶，或者食奶嘴，亦係佢哋嘅本能去搵乳頭。如果阿媽唔肯或唔想餵人奶，或者餵唔到，可以食嬰兒配方或請奶媽。
餵人奶畀 BB 好處多，奶裏面有抗體 ，而飲人奶嘅 B 可以唔飲水，減少受到污遭水感染嘅機會。加上工牛奶無抗體，喺水源受污染嘅地方，有病嘅機會大升。只有人奶有齊 BB 要嘅抗體，有齊 BB 啲長肉嘅需要，雖然嬰兒配方久唔久改下去學人奶。
湊 BB 係一件好辛苦嘅事，特別係啲淨飲人奶嘅蘇孲，每兩個鐘頭要餵一次，阿媽阿爸無覺好瞓。
BB 唔識忍尿忍屎，喺一般嘅工業國家畀 BB 鴨尿片 。BB 唔識行，淨係識得爬同躝，所以要大人手抱，或者用孭帶，孭袋孭出街，而家啲孭帶可以孭前面或背脊後面。亦可以將個 B 放落 BB 車度推。
同細路一樣，大人會對待 BB 同一般大人唔同。有時候佢哋係萬人躉，特別俾人留意。好多地方唔使畀入場費，好似博物館，遊樂場咁，搭車唔使錢。隨住 BB 一路大，大人對佢嘅注意同優待亦減少。
孫魯班

孫魯班（？—？），字大虎，吳郡富春人。係三國時吳大帝孫權同步夫人嘅亞女，老公係周瑜嘅仔周循。喺周循過身後嫁畀全琮，故亦叫做全公主。佢曾參與「二宮之爭」廢咗孫和，而擁立孫亮做太子。253年佢夾埋堂親孫峻等人殺咗太傅諸葛恪，孫峻病死後細佬孫綝掌權。佢因為發起政變暗殺孫綝失敗，257年俾流放豫章。
學友光年世界巡迴演唱會

學友光年世界巡迴演唱會係香港歌手張學友喺2007年同2008年喺世界各地開展嘅一次巡迴演出活動，演唱會喺中國內地叫做「張學友好久不見世界巡迴演唱會」。演唱會喺各地都引起搶票熱潮，喺好多地方出現門票供不應求嘅情況。演出共進行105場，係近年嚟華人歌手舉辦演唱會規模最大嘅一次，可媲美佢喺1995年進行嘅100場世界巡迴演唱會嘅演出數量。演唱會嘅主贊助商係AIG（美國國際集團）。

巡演簡介
演唱會首先喺2007年2月18號美國嘅拉斯維加斯進行2場，之後分別喺加拿大嘅多倫多同美國嘅大西洋城分別進行2場，場場爆滿。張學友隨即返到中國內地，以廣州做成個內地巡演嘅掀幕，氣氛好好。隨後喺內地唔同地方嘅演出都有好評，其中喺4月上海八萬人體育館上演嘅2場重成為焦點。張學友喺中國內地唔同地方嘅巡演期間，佢喺日本、臺灣、星加坡同印尼表演過，其中以臺北嘅兩場最引入關注；另外喺星加坡嘅3場都被廣泛報導。因張學友嘅投入演出被無理批評做「失常」事後有好多歌迷同傳媒幫張學友抱不平。
2007年8月，演唱會喺世界各地巡迴演出48場後返到香港，準備喺香港體育館連續舉行18場個人演唱會。喺首場開始前，門票都被搶購嗮，以場數嚟睇，係近幾年香港流行樂界少見。後因身體原因凈喺香港辦咗16場。完成香港站後又返到中國內地繼續巡演歷程，期間亦到過馬來西亞同澳洲演出，而新西蘭嗰場就因場地問題而取消。
因歌迷嘅反應十分熱烈，演唱會已完成喺中國內地、加拿大、美國、星加坡、臺灣同馬來西亞嘅加演。成個世界巡演嘅尾站係喺香港西九龍中天地辦搞嘅最後6場露天大型演唱會。

音樂劇元素
演唱會入面張學友邀音樂劇作曲家高世章將音樂劇《雪狼湖》同歌舞電影《如果愛》入面嘅音樂穿插，組成一部小型嘅音樂劇，喺各地表演有好評。呢次唔係張學友第一次將音樂劇表演穿插喺演唱會入面，早喺1991年，佢就喺《張學友91每天愛你多一些演唱會》入面邀請香港演員關之琳表演咗一個小型穿插方式嘅音樂劇。

取消演出事件
2007年9月2號同3號原定喺香港體育館舉行嘅香港第17同18場（世界第59同60場）嘅演唱會，但因為張學友身體唔舒服而取消，同推遲至2008年1月26號同27號進行，令部分歌迷失望。一啲外地，如台灣、韓國、日本同中國內地嘅歌迷山長水遠嚟香港都唔欣賞唔到演出，對成個巡演造成負面影響。但大部分歌迷喺網上留言支持張學友臨時取消嘅決定，佢哋覺得張學友作為一個敬業型同追求完美演出嘅藝人，由於身體唔舒服而取消演出係正確嘅行為，同埋如果身體狀態唔好影響到演出效果更加唔好。另外有網友留言話張學友作為一個近50歲嘅藝人可以喺半年時間入面喺世界各地巡迴近60場演唱會，同埋喺內地嘅場次基本上都要表演4個鐘以上，呢種最佳狀態維持到依家已經好唔容易，佢哋都表示完全支持、欣賞同祝福張學友。
而主辦單位都舉行記者會公佈有嗰2場門票嘅觀眾可喺2007年9月5號至12號去香港體育館辦理換票同退票手續。有2007年9月2號（星期日）門票嘅觀眾可換2008年1月27號（星期日）演出嘅相同票價門票，而有2007年9月3號（星期一）門票嘅觀眾可換2008年1月26號（星期六）演出嘅相同票價門票。

逸事
同佢嘅音樂歌劇《雪狼湖》一樣，呢次演唱會受到好多娛樂圈入面嘅高度捧場，根據香港討論區同部分傳媒報道，好多香港、臺灣同中國嘅政界人士，社會名流同娛樂界明星都幾次幫襯張學友嘅演出現場，包括中聯辦副主任李剛、政務司司長唐英年、前財政司司長梁錦松、伏明霞夫婦等，期間重傳出梁詠琪睇演出時忍唔住要喊咁滯。
2007年9月30號北京演唱會入面，從晏晝1點到晚黑9點，由於好多樂迷揸私家車去現場，令北京南邊（尤其係豐臺區）嘅幾條主幹道大塞車，令幾千位樂迷要到演唱會後半段先有機會入場館。10月1號喺北京嘅第2場演唱會前，北京武警總隊同豐臺區交警大隊出咗幾百警力嚟維持交通秩序。喺嗰日朝早，北京交通台廣播入面多次提醒樂迷最好搭巴士或地鐵去表演場地，北京交通台主持人重話張學友嘅影響力好犀利，西四環路遭遇歷史上最大嘅半日交通流量。
2008年1月，張學友收到佢之前救助過嘅殘肢患者「斌仔」嘅電郵，內容係請張學友幫忙稍後由香港脊髓損傷基金所舉辦嘅慈善秀演出，但張學友由於25號將要舉行預期嘅演唱會，唔可以出席該慈善活動，所以臨時決定將自己嗰日演唱會所有貴賓飛攢返啲錢捐畀香港脊髓損傷基金。另外，佢又將網上拍賣門票所得嘅收益入面搞10萬蚊撥款嚟捐畀護苗基金。
2008年1月25號，佢喺香港西九龍中天地嘅戶外場地舉行佢呢次演唱會嘅第100場，包括陳奕迅等多位出名藝人到現場觀看演出，尤其以陳奕迅最為歌迷同媒體矚目，佢着住雨衣不時伴隨歌聲起身跳舞，同煽動周圍歌迷同佢一齊熱舞。
德國Sennheiser公司重特別幫張學友喺呢次演唱會入面量身定做咗SKM 5200款嘅金咪，亦有Sennheiser公司旗下企業——Neumann出嘅KK105S咪頭（有畫張學友嘅簽名）。2008年4月，Sennheiser德國總部出咗幾隻SKM 5200俾好多音樂發燒友猛咁讚。
演唱會嘅海報設計者係奚仲文。紀念品就由葛民輝設計，包括T恤、帽、鞋。

唱片專輯
演唱會唱片喺2008年12月24號率先出香港版本CD、DVD ；之後喺2009年1月出台北ENCORE版本。
學前教育

學前教育（Early childhood education）通常係指對胎至進入初等教育（小學）前所進行嘅教育、組織活動同施加嘅影響。教育對象包括胎、孲𤘅子（0-3歲）、細路（3-7歲），係以學齡前細路為對象嘅教育。由組織形態上睇，包括家庭入面嘅學前教育同學前教育機構（托兒所、幼兒園）入面嘅教育。
孭帶

孭帶（Baby sling），又叫做揹帶同嬰兒揹帶，係條綁住蘇蝦仔去大人身度嘅帶，多數孭住蘇蝦仔響背脊。通常阿媽孭住個仔用，可以孭住佢周圍去嘅。
佢亦係一種睇蘇蝦嘅副助工具，基本上係一塊大布有幾條帶，幫手將個細路孭喺上身，背或心口都得，咁母子就可以一齊周圍去，阿媽重可以有手做其它嘢添，又唔會唔見咗個仔。
如果唔用孭帶，就可能要用BB車。比較嚟講，孭帶嚮以前中國比較流行，而家西人都好鍾意用孭帶，孭個蘇蝦周圍去，兒童心理學認為咁比較有親子關係。
有話用孭帶嘅蘇蝦最舒服，因為聽到媽咪心跳聲，最有安全感。
維基同享有多媒體嘅嘢：Baby sling
學位

學位係高等教育機構（大學或者專科學院）頒發嘅學歷稱號，最常見嘅係學士，重有比佢低級嘅副學士，同埋比佢高級嘅碩士、博士。
孫龍

孫龍，香港親中派政治人，香港再出發大聯盟發起人之一。
因為愛上你

《因為愛上你》係香港歌手鄭嘉穎喺1997年12月喺台灣推出嘅華語專輯，係佢約滿香港寶麗金唱片後接近兩年推出嘅專輯，由金點唱片發行，亦係鄭嘉穎唯一一隻華語專輯。
因為愛妳

《因為愛妳》係香港歌手蘇永康嘅唱片，喺2000年3月推出。
因特拉姆尼亞星

因特拉姆尼亞星（704 Interamnia），即係小行星704，係太陽系小行星帶嘅一粒小行星，喺1910年10月2號發現。
因為愛

《因為愛》係香港歌手劉德華嘅EP，喺1996年推出。
大流士三世

大流士三世（粵拼：daai6 lau4 si6 saam1 sai3，古波斯文：𐎭𐎠𐎼𐎹𐎺𐎢𐏁 ， 前380年－前330年），係個波斯阿契美尼德王朝最後一任嘅國王，前336年－前330年在位。佢係亞他薛西斯二世個侄孫。
大洲尾

大洲尾（英文：Tai Chau Mei）係香港一個島，地區行政上屬西貢區。佢喺南菓洲東面，屬菓洲嘅一部份。大洲尾冇居民住。
大津耀誠

大津耀誠（1995年8月7號—）係日本足球員，司職前鋒，效力大分三神。
大流士一世

大流士一世（粵拼：daai6 lau4 si6 jat1 sai3，Darius I，前550年—前486年），又叫大流士大帝，係波斯第一帝國皇帝，前522年到前486年在位。
大洲

大洲（粵拼：daai6 zau1），又叫洲，係一片好大又連住嘅陸地。大洲其實係島嘅一種，周圍畀大洋包圍。不過，大洲唔係純科學劃分，並無一個劃一嘅定義。現時一般分做七大洲，分別係亞洲、非洲、歐洲、北美洲、南美洲、南極洲同大洋洲。
干諾道西天橋

干諾道西天橋係香港一條行車天橋，喺香港島堅尼地城到西營盤一帶，喺正干諾道西嘅頂頭，接駁堅尼地城城西道連到上環林士街天橋。呢條天橋係4號幹線其中一段。

名
干諾道西天橋同東區走廊似樣，坊間俗稱做「西區走廊」。

史
1997年3月，干諾道西天橋落成通車，等車輛可以快速由中環去3號幹線西區海底隧道，再去香港國際機場、屯門區同元朗區。
平

平嘅同韻，好多有文白二讀，平字都唔例外，後來用來以別義。文讀粵拼：ping4現今常用啲，白讀粵拼：peng4專指價錢低、價格低廉、賤噉解。
干諾道

干諾道以干諾公爵命名。干諾公爵係當時太子，當時由印度返英京倫敦，順道訪港。佢主持填海典禮。《香港雜記》有講「一千八百九十年⋯⋯三月卅一號，英國太子偕夫人，由印度囘京順道遊港⋯⋯適是時塡海舉行，四月二號，太子親爲之下石，猶有天子親耕，皇后親蠶遣意。於是車君打起而言，曰：『港人久慕太子恩威，今者有勞貴手，他日者履道坦坦，當名以太子之名，不忘其始。』」
平井堅

平井堅（粵拼：ping4 zeng2 gin1；日文：平井 堅(Hirai Ken)，1972年1月17號—）係一個日本R&B同流行歌手。自出道以嚟，佢一直擔任糢特、演員、作曲家、抒情詩人、歌手同發言人。
喺佢嘅職業生涯中，截至2019年1月，佢已經發行咗9個張單曲同9張錄音丫室片。據Oricon介紹，佢單曲Hitomi O Tojite（眯埋眼）係2004年成為日本最搶手嘅單曲，而佢編纂片平井堅 10周年合成單曲集'95–'05“Utabaka”就成為日本未2006年最搶手嘅片。
平井啟二

平井啟二 ，係日本嘅一個男配音員。

配音作品一覽
呢個表唔完整，歡迎加料。
干邑

干邑（法文：Cognac）係法國干邑地區出產嘅拔蘭地。
大甲區

大甲區（粵拼：daai6 gaap3 keoi1），臺中市市轄區之一，喺臺中市西北角。地形主要以大甲扇狀平原為主，氣候屬於亞熱帶季風氣候。喺產業發展上，農業係臺中市第二大蔬菜生產區，重要產物有芋頭同稻米等，工業就主要以金屬製品、機械設備製造同單車工業所形成嘅產業聚落為主。每年農曆三月嘅大甲媽祖遶境進香活動名列世界三大宗教活動之一。

位置同範圍
本區形狀似丁字型，東西最大跨距約 10 km；南北最大跨距 8 km，總面積約 58 km2。位置喺臺中市西北端，北同苗栗縣苑裡鎮以南房裡溪同新復溝為界；南同清水區隔咗條大甲溪，西同大安區、臺灣海峽相鄰，東同外埔區相接。地形上喺苗栗丘陵南端；清水平原北面；后里台地嘅西側。

氣候
本區嘅氣候係亞熱帶季風氣候，夏季濕熱多雨，冬季乾旱多風。全年平均氣溫約攝氏24度，年降雨量約1500毫米，雨季喺5~8月間嘅梅雨、颱風同夏季西南季風盛行期間。

其餘相關文化同文化資產
大甲三神：媽祖、鄭成功、林春娘。
大甲三寶：媽祖、奶油酥餅、藺草帽蓆。
大甲城遺跡：大甲城喺清朝道光年間興建，但喺日佔時期拆除。宜家喺蔣公路同文武路間嘅三民路上，有一間路橋姑嘅廟寺旁，僅剩大概3到4米長嘅長條土堆，呢係舊城牆最後嘅遺跡。
大甲文昌祠
大甲林氏貞孝坊
台鐵日南站
曾經鐵公路共構嘅舊大安溪橋
大町將梧

大町將梧（1992年5月4號—）係日本足球員，司職前鋒，效力過金澤薩維根。
大田廣播

大田廣播（TJB）係一間地區性嘅民營廣播電視公司，亦即係韓國嘅大田。間公司係SBS嘅網播成員，由1995年5月14號正式開始咗佢嘅廣播。
大甲車站

大甲車站係臺灣鐵路公司海岸線嘅一個鐵路車站。
宮內聰

宮內聰（1959年11月26號—）係日本足球員，司職中場，曾經喺1984～1987年間爲日本足球代表隊出場20次。
宮刑

宮刑係舊時中國一種酷刑，即係閹咗男性犯人。呢種刑罰遠古已經有，直到隋代先至廢除。西漢史學家司馬遷就受過呢種刑罰。
宮原華音

宮原華音（日文：宮原華音，1996年4月8號—），係日本女模特兒同演員，亦係一位空手道高手。

演出
呢個表唔完整，歡迎加料。
宮原裕司

宮原裕司（1980年7月19號—）係日本足球員，司職中場，效力過名古屋八鯨，福岡黃蜂，鳥棲砂岩，大阪櫻花，及愛媛FC。
宮內洋

宮內洋（拼音：みやうち ひろし，英語：Hiroshi Miyauchi，1947年6月14號— ）係日本千葉縣銚子市出世嘅歌手同演員。B型血，喺日本大學商學部經營學科畢業。佢喺1968年登場，1973年就拍咗一部特攝片幪面超人V3，佢喺嗰部戲裏面飾演「幪面超人V3」或「風見志郎」。到咗1975年嘅時份喺戰隊系列五勇士裏面飾演「新命明」。另外，佢仲拍咗怪傑索巴（飾演早川健））、皇牌突擊隊（飾演Big One／番場壯吉）、特警Winspector（飾演正木俊介本部長）、特救指令Solbrain（飾演上一個作品嘅同一個主角）、超力戰隊（飾演三浦尚之參謀長）以及電影姿三四郎（飾演檜垣源三郎）等等。
除咗拍戲之外，佢仲唱咗嚟自幪面超人V3嘅主題曲、怪傑索巴插曲、特警Winspector插曲以及其他歌曲等等，都係佢至愛嘅作品之一。
宮原颯希

宮原颯希，係日本嘅一個女藝人同埋配音員。
宮內龍汰

宮內龍汰（1994年3月2號—）係日本足球員，司職中場，效力過鹿島鹿角。
宮原和也

宮原和也（1996年3月22號—）係日本足球員，司職後衞，效力名古屋鯨魚。
巴薩隆拿主教座堂

巴薩隆拿聖十字架同聖歐拉利亞主教座堂，簡稱巴薩隆拿主教座堂 (加泰羅尼亞文：Catedral de Barcelona)，係西班牙加泰隆尼亞巴薩隆拿天主教總教區嘅主教座堂。
巴西

面積• 總計8,515,767 km2（3,287,956 sq mi）（第5名）• 水域（%）0.65人口• 2024年估計 205,375,043（第7名）• 2022年普查 203,080,756• 密度23.8/km2（61.6/sq mi）（第193名）GDP（PPP）2024年估算• 總計▲ $42,740億（第8名）• 人均▲ $20,809（第78名）GDP（國際匯率）2024年估算• 總計▲ $23,310億（第8名）• 人均▲ $11,352（第78名）堅尼系數（%，2022年）▼ 52高HDI（2022年）▲ 0.760高 · 第89名貨幣巴西雷亞爾 (R$)（BRL）時區UTC−2 至 −5 （巴西時間）日期格式dd/mm/yyyy行車方向靠右電話區號+55ISO 3166代碼BR互聯網頂級域.br∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
巴西（粵拼：baa1 sai1；葡文：Brasil），正式叫巴西聯邦共和國（葡文：República Federativa do Brasil）係南美洲一個大國家，人口同面積都係世界第五大。而響南美洲巴西係最大同最多人嘅國家。
由於歷史上曾經係葡萄牙殖民地，巴西嘅官方語言係葡文。

地理
亞馬遜森林高空圖
巴西位處南美洲近赤道嘅平原，有差唔多成條亞馬遜河貫穿住。亞馬遜河係世界上流量最大嘅河流。巴西大部份地方都係熱帶雨林，即係亞馬遜森林，自然資源豐富。因為位處赤道，雨水充足，陽光亦都好充沛。
巴西嘅人口都係集中喺東南部沿海地區，例如大城市里約熱內盧就係喺呢度。
但係近幾十年，佢嘅生態環境亦因為經濟起飛而受到好嚴重嘅破壞，例如道路建設、水壩、城市建造、農業開發、大規模斬樹、火災、採礦、開採石油、氣候變化等，繼而一個又一個嘅大片森林消失，因為水土流失嘅關係而導致河邊或山區地勢變形。

史
巴西喺南美洲，殖民時代，中美洲同南美洲大部份都畀西班牙佔領，唯獨巴西畀葡萄牙佔領。

經濟
巴西地圖，東南面近大西洋，北面就係亞馬遜森林
巴西主要都係靠自然資源搵食，例如佢嘅主要出口貨品都係一啲咖啡、大豆、鐵礦石等等。所以巴西嘅農業、採礦業都係比較發達。
如果以拉丁美洲嚟講，巴西嘅國內生產總值係成個拉美嘅第一位。

人口
巴西嘅人口都集中喺東南部沿岸，亞馬遜森林人口就好少，都係一啲土著。而東南部嘅人都係歐洲人嘅後代。佢哋嘅祖先主要係葡萄牙人、意大利人、西班牙人同埋德國人等等。
根據2008年嘅統計，巴西有大約一億八千六百萬人口，而東南沿海就有七千八百幾萬，大約係巴西人口總數嘅42%。
巴菲特

禾倫·巴菲特（Warren Edward Buffett，1930年8月30號—）係美國投資家、企業家同慈善家，俾人尊稱做股神。佢靠投資致富，佢係巴郡哈薩威最大股東。據《福布斯》統計，巴菲特2018年身家約莫883億美元。

事跡
1930年佢喺內布拉斯加州奧馬哈一間老舊醫院出世。阿爸係侯活（Howard Buffett）、阿媽係萊拉（Leila Stahl Buffett）。
5歲時，佢喺爺爺經營嘅雜貨店前擺攤兜售香口膠。
8歲時，俾阿爸帶佢到紐約證券交易所，由高盛董事接待。
11歲時，佢到阿爸嘅證券公司打工，同一年佢頭一次買入股票，Cities Services嘅優先股係佢嘅首次投資。
1944年，14歲時，佢喺阿爸嘅介紹下到報社做送報生工作，用1200美元人工，買咗40英畝土地，做起轉租佃農生意。
1947年，17歲進入賓夕凡尼亞大學華頓商學院就讀，後轉學至內布拉斯加大學林肯分校（University of Nebraska - Lincoln）。
19歲，取得內布拉斯加大學林肯分校商業管理學士學位。
1952年，同第一任老婆蘇珊·湯普森結婚。蘇珊·湯普森喺2004年逝世。
34歲時，阿爸因癌症過世。
1996年，66歲生日嗰日，阿媽過世。
2006年6月，巴菲特應承將資產捐畀慈善機構，其中85%交畀蓋茲夫婦基金。巴菲特呢筆慈善捐贈，創咗美國有史以來嘅紀錄。
2008年，巴菲特攞返失落14年嘅福布斯百大富豪第一名。
巴西全國大會

巴西全國大會（葡文：Congresso Nacional）係巴西聯邦政府嘅立法機構。唔同於州立法議會同市政議會，全國大會係兩院制，由聯邦參議院（上議院）同眾議院（下議院）組成。全國大會每年喺巴西利亞由2月2號到12月22號舉行，當中喺7月17號到8月1號會有一個中期休會嘅時段。
參議院代表26個州同聯邦區。每個州同聯邦區都有三個參議員，由全民投票選出，任期8年。每4年，參議院（以及各州同聯邦區嘅代表團）會有三分之一或者三分之二進行換屆選舉。 眾議院代表每個州嘅人民，議員任期係4年，通過比例代表制選舉產生。議席按照各州嘅人口比例分配，每個州最低有8席（人口最少），最多有70席（人口最多）。唔同於參議院，眾議院每4年會全面換屆選舉。
直至最近，政客跳槽去其他黨派係好常見，令到各黨喺國會所擁有嘅議席比例經常改變。不過而家議席屬於政黨，而唔係政客，政客只有喺好有限嘅情況下可以轉黨而保留議席。如果政客放棄咗佢哋當選嘅政黨，佢哋可能會面臨失去議席嘅風險。 巴西國會每一院都會喺議員之中選出其主席同其他指導委員會成員。參議院主席係當然全國大會主席，負責召開同主持兩院嘅聯席會議，亦都主持兩院嘅聯合服務。眾議院主席係巴西總統繼任順序嘅第二位，而參議院（同國會）主席係第三位。
巴蘭基亞泰坦籃球隊

巴蘭基亞泰坦籃球隊（英文：Titanes de Barranquilla）係哥倫比亞巴冷基也嘅職業籃球球會，依家打緊哥倫比亞職業籃球聯賽。
官涌街市

官涌街市係香港一個街市，由食物環境衞生署管，喺官涌佐敦道同官涌街交界，官涌市政大廈入面。
官渡之戰

官渡之戰係三國時期規模最大嘅三場仗之一，亦係中國歷史入便嘅一場出名嘅弱贏強嘅仗。
東漢獻帝建安五年，即係西曆200年，曹操嘅軍隊同袁紹嘅軍隊嚮官渡（而家河南省中牟東北方向）呢個地方決戰。袁紹有馬步騎兵共十五萬，糧草豐足。但曹操只得四萬，糧草又唔夠。雙方大戰各有勝負，情況膠着。袁紹嘅謀臣許攸投靠曹操，出咗一條橋畀佢。曹操用許攸嘅橋，奇襲袁紹嘅糧食倉庫所載地烏巢，燒晒袁紹嘅糧食。袁紹大軍冇咗糧食，軍心大亂，主力好快就俾曹操消滅。呢場戰爭奠定咗曹操統一中國北方嘅基礎。
官渡區

官渡區係中國雲南昆明一個市轄區，總面積552平方公里，人口54萬。
官田區

官田區係臺灣臺南市嘅市轄區。
清治時期此地屬「官佃庄」。日治時期1920年改成「官田庄」，屬臺南州曾文郡管轄。二戰結束後改為臺南縣官田鄉。2010年12月25號改制變成官田區。
官涌街

官涌街（英文：Kwun Chung Street），係香港九龍佐敦嘅一條馬路，由柯士甸道開始，去到閩街。街名係嚟自官涌。
官立嘉道理爵士小學

官立嘉道理爵士小學（英文：Sir Ellis Kadoorie (Sookunpo) Primary School）係香港灣仔區一間官立小學，而家校舍喺掃桿埔東院道9號。學校1891年創校，初頭喺西營盤，1959年搬到現址。呢間學校有比較多嘅南亞裔學童入讀。
官涌體育館

官涌體育館，香港室內體育館之一，喺官涌寶靈街十七號，官涌市政大廈五到七樓，就近官涌街、廣東道以及九龍佐治五世紀念公園，英文叫Kwun Chung Sports Centre。行政上歸油尖旺區。設施有籃球場、排球場、羽毛球場、壁球場、乒乓波檯、活動室、健身室、舞蹈室。
館一九九一年一月二號開張，歸康樂及文化事務署管。

設施
場地及場務辦事處
訂場處
多用途主場，面積一千三百九十八平方米，內為籃球場二個，或排球場二個，或羽毛球場八個
舞蹈室一間，一百零五平方米，又做得瑜伽或柔道等
健身室一間，面積共二百四十平方米，容納二十人，有健身器材
康樂場地八間，做得壁球室或乒乓球室
器材貯物室
救護室
經理室
控制室
男洗手間及男更衣室
女洗手間及女更衣室
有三部𨋢上落各層。
壁球室
已放置乒乓球桌的壁球室，用作乒乓球室
健身室
平面圖
大西由希也

大西由希也，係日本嘅一個男藝人同埋演員。
大規模絕種

大規模絕種（mass extinction），又有譯做集體絕種或者滅絕事件，係指喺一個相對短暫嘅地質時代入面，喺一個好大嘅地理範圍入面嘅宏觀生物數量同埋種類都跌得好快嘅事。有科學家推測，自地球誕生以嚟，曾經出現過嘅生物已絕種咗超過98%。
造成生物大規模絕種嘅可能原因好多，例如隕石撞咗落地球、超級火山爆發、氣候變化、海平面突然上升或者下降同埋缺氧等等，但都依家為止重未有完全嘅定論到底點絕種。每次嘅大滅絕事件都可以喺相對短時間入面令到80%－90%以上嘅物種絕種。但係，仍然有啲生命力強嘅物種可以生存到。同時，災變引起嘅環境變化亦都促使咗新物種嘅誕生。大絕種期間倖存嘅或者新生嘅物種喺絕種事件之後開始復蘇同埋發展，所以喺每次全球性嘅滅絕事件之後，都會伴隨住生物嘅復蘇同發展。
歷史上曾經有五次比較出名嘅大規模絕種，分別係：
奧陶紀-志留紀滅絕事件
泥盆紀後期滅絕事件
二疊紀-三疊紀滅絕事件—最嚴重嘅滅絕事件
三疊紀-侏羅紀滅絕事件
白堊紀-古近紀滅絕事件
近年提出人類活動造成緊第六次滅絕事件。
大西洋新鯥

大西洋新鯥（學名：Neoscombrops atlanticus）係發光鯛科新鯥屬嘅其中一個種。
大西洋長鰭蝠魚

大西洋長鰭蝠魚（學名：Dibranchus atlanticus）係棘茄魚科長鰭蝠魚屬嘅其中一個種。
大西洋鱈

大西洋鱈（Gadus morhua），係種魚，屬鱈科鱈屬嘅其中一個品種，原產北大西洋。呢隻亦係常見嘅食用鱈魚品種。
大西洋理事會

大西洋理事會（英文：Atlantic Council）係一個美國智庫，1961年12月成立，總部喺華盛頓特區。喺2023年3月出咗一份有關香港營商環境嘅報告。
大西洋賽區

大西洋賽區（英文：Atlantic Division）係NBA東岸嘅其中一個賽區，總共有5隊球隊，主要分佈喺美國東北部大西洋沿岸嘅城市，而唯一非美國本土球隊多倫多速龍亦係喺呢組。
大規模定製

大規模定製（英文：mass customization）係指透過資訊科技俾啲客定製自己件產品嘅技術。舉個例說明，啲客買起產品上嚟好多時都會想定製，簡單嘅有「想買一張梳化，跟住指定要張梳化改做某隻色水」，一個資訊系統可以俾啲客喺網上直接連絡間企業嘅倉庫嗰邊，要佢哋即時噉砌件啱個客心水嘅貨出嚟。
大西貴

大西貴（1971年10月6號—）係日本足球員，司職後衞，效力過廣島三箭，京都不死鳥，及愛媛FC。
大西洋時區

大西洋時區（粵拼：daai6 sai1 joeng4 si4 keoi1；英文：Atlantic Time Zone）係一個主要喺美洲嘅時區，呢個時區用嘅時間以西經60度線嘅太陽時間做準，被叫做大西洋時間（Atlantic Time），比協調世界時（UTC）慢4個鐘（UTC-4）。呢個時區有部分地區係用夏令時間，叫做大西洋夏令時間（比協調世界時間慢3個鐘）。

美國幾個州嘅提案
睇埋：美國時區
2018年，佛羅里達州通過《日光保護法案》，令嗰個州全年都用夏令時間。由於嗰個州有兩個時區，實際情況係佛州大部分由北美東部時區（UTC-5）變換到東部夏令時間（UTC-4），而狹長地帶同阿巴拉契科拉河以西部分係由北美中部時區（UTC-6）變做中部夏令時間（UTC-5，同東部時間一樣）。但係，呢個法案要經美國國會批准先生效。

加拿大嘅使用情況
睇埋：加拿大時區
加拿大嘅紐賓士域、諾華斯高沙同愛德華王子島，魁北克省北岸東部同馬德蘭島（法文：Magdalen Islands）都用UTC-4嘅大西洋時間。紐芬蘭與拉布拉多規定使用UTC-3:30嘅紐芬蘭時區，但實際上拉布拉多嘅一部分仲用緊大西洋時區，夏季就用大西洋夏令時間。
富寧

富寧係中國雲南文山一個縣，總面積5352平方公里，2017年尾人口超過40萬。
富安

富安（粵拼：fu3 on1；越南文：Phú Yên／富安）係越南一省，省會綏和，人口大約85萬。
富寧郡

富寧郡（韓文：부령군／富寧郡 Puryŏng gun */?）係朝鮮民主主義人民共和國咸鏡北道嘅一個郡。
富士電視台

富士電視台（日文富士電視株式會社，株式会社フジテレビジョン，減筆フジテレビ），代號CX，源自其識別呼號JOCX-DTV，係一間日本電視台，主要播放關東地方，日本五大電視聯播網嘅核心台之一。G-Code指引台號為0264。一九五九年三月一號以東京第四號電視台為呼號開播。富士電視台係目前東亞最具影響力嘅商業電視媒體之一，唔少日劇同綜藝節目皆出自富士電視台。二〇〇四年至二〇一一年，富士電視台曾經連續八年，實現日本電視收視率嘅「三冠王」，卽全日、晚間時段、黃金時間收視最高。除此之外，富士電視台重係日本第一間播映電視卡通片嘅電視台。
富壽

富壽（粵拼：fu3 sau6；越南文：Phú Thọ／富壽）係越南一省，省會越池，人口大約130萬。
富安健洋

富安健洋（1998年11月5號—）係日本足球員，司職後衞，效力緊博洛尼亞。
市川實日子

市川實日子 ，係日本嘅一個女演員。

拍過嘅作品一覽
呢個表唔完整，歡迎加料。
市川段四郎

市川段四郎（日文：いちかわ だんしろう），係日本一個歌舞伎名跡。屋號係澤瀉屋、定紋嚟講，第二代係澤瀉，第三代打後嘅就係三升入面嘅「段」、而替紋就係八重澤瀉。依家用緊呢個名嘅人係市川段四郎 (第四代)。

歷代市川段四郎
第一代：市川段四郎 (初代)
市川團十郎 (初代)嘅門人，後嚟立役。用過嘅名有：初代市川助六 → 初代市川段四郎 → 初代市川團四郎
第二代：市川段四郎 (第二代)
淺草立師坂東三太郎嘅仔，同初代市川段四郎並冇任何關係。原先係市川團十郎 (第九代)嘅門人之一，後嚟立役，重新用咗「市川段四郎」呢個名。用過嘅名有：市村長松 → 坂東羽太作 → 山崎猿之助 → 松尾猿之助 → 初代市川猿之助 → 第二代市川段四郎
第三代：市川段四郎 (第三代)
市川猿翁 (初代)嘅大仔，市川段四郎 (第二代)嘅大孫。係一個好有才華嘅男歌舞伎，但早死。用過嘅名有：第二代市川團子 → 第三代市川段四郎
第四代（當代）：市川段四郎 (第四代)
市川段四郎 (第三代)嘅細仔。用過嘅名有：初代市川龜治郎 → 第四代市川團子 → 第四代市川段四郎
市川惠多

市川惠多（1990年10月3號—）係日本足球員，司職後衞，效力群馬草津溫泉。
市川團十郎 (第十二代)

1946年響東京都出世，係市川團十郎 (第十一代)嘅大仔，下有一個細妹市川壽紅，堂大佬有松本白鸚 (第二代)同中村吉右衛門 (第二代)。七歲嗰年以真名出道，1958年改名叫第六代市川新之助，之後分別響青山學院高等部同日本大學藝術學部畢業。
1969年改名叫第十代市川海老藏，1985年第三次襲名，改名叫第十二代市川團十郎。
2004年宣佈大仔第七代市川新之助將會改名叫「第十一代市川海老藏」，同年團十郎患上白血病，公開活動暫時停止，半年後復出。一年後個病復發，公開活動再一次停止，之後更加有慢性嘅貧血徵狀，因而患上「骨髄異形成症候群」，要接受輸血。2006年3月宣佈復出。2008年因為同細妹嘅「人類白細胞抗原」一樣而接受骨髄移植，而市川嘅血型因而由A型變做O型。2010年以筆名「三升屋白治」出書。
2013年因肺炎而走咗，終年六十六歲。因為佢信神道，所以謐號係「瑞垣珠照彥命」。同年，日本政府為咗紀念佢嘅功績，追贈旭日中綬章同階級「正五位」。
市川大祐

市川大祐（1980年5月14號—）係日本足球員，司職後衞，日本足球代表隊前成員。

日本足球代表隊
市川大祐喺1998年到2002年間爲日本隊出場10次。佢代表日本參加過2002年FIFA世界盃。
市川太一

市川太一 ，係日本嘅一個男配音員，出名嘅配音作品有終將成為妳。

配音作品一覽
呢個表唔完整，歡迎加料。
市川春代

市川春代 ，係日本嘅一個女演員。

拍過嘅作品一覽
呢個表唔完整，歡迎加料。
市川治

市川治 ，係日本嘅一個男配音員，出名嘅配音作品有宇宙戰艦大和號。

配音作品一覽
呢個表唔完整，歡迎加料。
市川暉記

市川暉記（1998年10月19號—）係日本足球員，打守門員位置，效力鳥取飛翔。
市川段四郎 (第四代)

市川段四郎同大佬市川猿翁 (第二代)係市川一門嘅高徒之一，成日扮啲重要嘅角色。佢扮反派角色係比較叻嘅。

屋企
家姐係市川靖子，而大佬係市川猿翁 (第二代)。市川段四郎同老婆加藤庸子有一個仔，叫市川猿之助 (第四代)。
寶貝智多星

寶貝智多星（Home Alone）係美國戲一齣，係搞笑片，尊曉治寫，喺一九九〇年放映。呢套戲講有個美國芝加哥有個細路仔叫奇雲，俾屋企人唔覺意獨留在家；但屋企俾人爆格，佢點樣智退兩賊。細路仔主角，由麥哥里高堅演。依套戲賣得，係當年第三賣座電影，另有四套繼集，連帶有電視遊戲同原聲碟。
臺灣上映叫做小鬼當家。
寶豐路

寶豐路（英文：Po Fung Road）係香港新界西貢區將軍澳新市鎮嘅一條道路，橫跨昔日嘅魷魚灣，連接寶琳北路及陶樂路，屬於區入面早期發展同主要道路之一。而2012年西貢區議會，區議員林少忠話毓雅里、寶康路與寶豐路行人隧道，同寶豐路附近一帶街道路面衛生情況好差，街道滿佈污漬、雜草叢生，亦成日有狗糞殘留喺地面。
寶貝龍 Spyro the Dragon：重燃三部曲

寶貝龍 Spyro the Dragon： 重燃三部曲（英文：Spyro Reignited Trilogy）係 2018 年出嘅一隻平台視像遊戲，包含頭三隻寶貝龍遊戲嘅重製版。
寶貝歷險記

《寶貝歷險記》（英文：One Hundred and One Dalmatians，又叫《101斑點狗》、《101忠狗》），係一部由和路迪士尼喺1961年製作及發行嘅動畫戲電影。套戲最早喺1961年1月25號上畫。佢係迪士尼第17部經典動畫長片。
內容來自杜迪史密夫（Dodie Smith）寫嘅《第101隻斑點狗》，由故仔改編而來。齣戲配音，洛泰拿（Rod Taylor）負責第一隻大麥町狗龐哥（Pongo）嘅配音，比蒂羅格臣（Betty Lou Gerson）做反派角色古伊拉（Cruella）嘅配音。故事講龐哥同老婆柏秩他（Perdita）生嘅狗仔，畀古伊拉手下偷走，之後就有一連串冒險事件。

上畫
上畫日期各地唔同，美國喺一九六一年一月廿五號，巴西三月三號，阿根廷七月六號，英國七月廿五號，西班牙九月廿一號，澳洲十月八號，意大利十一月卅號，芬蘭十二月十五號，西德十九號，法國二十號，墨西哥廿一號，丹麥同瑞典廿六號，奧地利廿九號，香港一九六二年五月二號，日本七月廿一號。

碟
套片嘅DVD分別由中錄德加拉、博偉喺中國大陸、台灣發行。本片電影原聲帶已經由滾石喺台灣發行，目前喺中國大陸冇任何影音產品發行。2008年，發行雙碟白金典藏版DVD。

新戲
齣卡通片喺1996年改編做真人戲，英文片名無變，但係唐人市場改名《101斑點狗》，其後更推出續集《102斑點狗》。一套響1997-1998年嘅迪士尼電視片集其後更推出所謂《101斑點狗片集》。續集《101斑點狗續集：倫敦大冒險》由迪士尼喺2003年推出。
寶貝杜陵

寶貝杜陵（英文：Bobby Darin，1936年5月14號—1973年12月20號）係一個美國嘅男歌手、演員、詞曲作家、電影演員，佢喺1956年出道。
寶貝龍 Spyro the Dragon

寶貝龍 Spyro the Dragon 係一隻平台遊戲系列，尤其係有 collectathon 嘅成份。
寶豐

寶豐係中國河南平頂山一個縣，總面積722平方公里，人口52萬。
大頭肌

大頭肌，又叫三角肌，係膊頭週圍三嚿肌肉，連接肩胛骨、鎖骨同肱骨，透過收縮同放鬆控制成隻手臂嘅運動。
大頸泡

大頸泡（英文：Goitre），即係甲狀腺腫脹係指甲狀腺變腫咗，令到條頸都好似突咗一嚿嘢出嚟咁。甲狀腺一般淨係嘚15至25克，但係腫咗嘅甲狀腺可以有1公斤。90%大頸泡嘅原因係因為身體嘅碘唔夠。
大頭嶺遊樂場

大頭嶺遊樂場，香港公園之一，遊樂場之一，喺上水大頭嶺，粉嶺公路天橋底，大頭嶺廻旋處分開東西兩邊，英文叫Tai Tau Leng Playground。行政上歸北區。設施有硬地球場，以及五人足球場。歸康樂及文化事務署管。場地禁煙。
遊樂場上方係高速公路，四周畀公路包圍，因此有空氣污染。
大頭相

大頭相係種人像相，主要係影人頭嘅正面，畀人睇清楚個樣。
大頭菜

大頭菜係種植物，同蘿蔔一樣都有粗大嘅根。廣東人通常會將佢醃成蔥菜。
大頭釘

大頭釘係可以將物品釘起嘅簡單工具，通常一邊比較大方便揸手，另一邊係尖針。
少正卯

少正卯（—前500年）係春秋時代魯國大夫，姓少正，名卯。據講佢幾次將「萬世師表」孔子嘅三千弟子冚嘭唥吸引走，攪到孔門「三盈三虛」，係得七十二賢入面嘅顏囘不為所動。魯定公十四年，孔子做咗魯國大司寇，兼攝相事，七日就誅死佢。
少爺占

《少爺占》係香港商業電台叱咤903嘅節目，主持係同節目同名嘅少爺占。

播放時間
《少爺占》屬於代班節目，所以係無固定播放時間。根據商台官方網頁，節目播出時間如下：
尖尾峰

尖尾峰（Tsim Mei Fung）係香港嘅山，海拔高385米，喺沙田區同西貢區，附近範圍劃咗入馬鞍山郊野公園。
少校

少校係軍隊嘅職銜，係校官嘅最低級別。英文入面，陸軍嘅少校稱為Major，海軍嘅少校就稱為副指揮官，而英國皇家空軍少校稱為中隊指揮官。
少花龍葵

少花龍葵（學名：Solanum americanum）又叫光果龍葵，係茄科茄屬嘅植物，原產美洲同大洋洲。
尖叫

尖叫（粵拼：zim1 giu3），又叫大嗌（daai6 ngaai3），係指一個人用明顯比正常大嘅聲嗌出嚟，往往係種強烈情緒嘅反射表現，譬如驚嚇或者痛嘅情況。
尖尾芋

尖尾芋（粵拼：zim1 mei5 wu6；學名：Alocasia cucullata），又嗌大蟲芋（daai6 cung4 wu6）、假海芋（gaa5 hoi2 wu6）、老虎芋（lou5 fu2 wu6）、臺灣姑婆芋，係天南星科海芋屬嘅草本植物。喺緬甸、泰國、孟加拉、斯里蘭卡同中國浙江、廣東、四川、雲南、福建、廣西、貴州等地嘅溪谷濕地或田邊都搵到。
佢亦係種有毒植物。雖然佢嘅根有毒唔食得，但係植株好多時用嚟做庭院植物同藥圃。
少棘擬鮟鱇

少棘擬鮟鱇（學名：Lophiodes miacanthus）係鮟鱇科擬鮟鱇屬嘅其中一個種。
尖子攻略

《尖子攻略》（Your Class or Mine）係香港無綫電視時裝電視劇，2008無綫節目精選第二季劇集之一。套劇用高清拍，監製張乾文。搵英皇教育補習先生蕭源同現代教育英文科導師 Patrick Chan 做顧問。另外，足球部分重搵埋香港甲組足球聯賽球隊康宏晨曦同埋和富大埔球員客串演出。
小宇宙

《小宇宙》係台灣樂團蘇打綠出嘅第二張專輯。喺2006年10月20號由林暐哲音樂社發行。

簡介
呢張專輯主要喺搖滾歌同抒情歌。蘇打綠憑住呢張專輯喺第18屆金曲獎入圍幾項大獎，仲攞到最佳樂團獎同最佳作曲人獎《小情歌》，呢張專輯幾次排返各大銷售排行榜上，係蘇打綠早期最成功嘅其中一張專輯。呢張專輯嘅預購贈品係《小情歌Demo》，喺攞專輯嗰陣送埋。
小宮有紗

小宮有紗（1994年2月5號—）係日本嘅一個女演員同埋配音員。
小寒

小寒係廿四節氣中嘅第廿三個，響陽曆1月5號、1月6號或者1月7號，亦即係太陽響黃經285°果日。呢日雁會向北飛避寒；鵲會起巢過冬；而雉就會叫。
小安

小安（英文：Andrew Chen；本名陳信安），係臺灣音樂人。最初佢喺2003年4月出咗第一隻唱片《浪費愛情》以歌手身份出道。佢依家已經退居幕後。
小宮山尊信

小宮山尊信（1984年10月3號—）係日本足球員，司職後衞，效力橫濱FC。
小室真子

小室真子（1991年10月23號—），舊名真子內親王（日文：眞子内親王(Mako Naishinnō)），係文仁親王同紀子妃生嘅大女，上皇明仁第一個孫，細妹係佳子，細佬係悠仁親王。

結婚
響2017年9月4號，宣佈佢會同大學同學小室圭（日本媒體有時稱之為K）訂婚，婚禮原定響2018年11月搞，但係同年2月突然之間話因為未準備好而要推遲到2020年。之後又推遲到2021年。
2021年9月27號，傳出一直響美國發展嘅小室突然返日本。
2021年10月1號，宮內廳宣佈真子內親王將會同小室圭響同月26號結婚。出於肺炎關係，王室唔會跟住傳統嘅婚禮儀式，而真子本人亦都唔要總共1億5250萬日圓嘅「一時金」補助。另外小室圭係響美國紐約一間律師事務所打工，所以婚後佢會跟住老公到美國生活，同時亦會脫離皇籍（日文：皇籍離脱(Kōseki Ridatsu)）、隨夫姓。宮內廳長官西村泰彥又話，自2018年開始外界就不斷批評有關真子嘅婚事、同埋未婚夫屋企嘅情況，令佢心入面一直存在住一種恐懼感，之後經NTT東日本關東醫院嘅秋山剛醫生診斷，佢被證實患有複雜性創傷後壓力症候群（C-PTSD）。
孫樞

孫樞（粵拼：syun1 syu1；簡化字：孙枢；1933年7月23號—2018年2月11號）係中國地質學家，生於江蘇金壇。1953年畢業於南京大學地質系。1989年當選為第三世界科學院院士。1991年當選為中國科學院學部委員（院士）。中國科學院地質與地球物理研究所研究員、中國科學院地學部主任。曾經擔任中國科學院地質所所長同國家自然科學基金委員會副主任。
孫樞喺2018年2月11號離世，享年84歲。
孫東寶台式牛排

孫東寶台式牛排係台灣一個賣台式西餐牛扒嘅連鎖餐飲品牌，喺1976年由孫東寶創立，後嚟發展到全台灣。當時理念係用親民嘅價錢，畀一般民眾都可以食到牛扒。
有啲媒體會將孫東寶台式牛扒當做台式牛扒嘅代表，例如台灣YouTuber翁雋明（Joeman），喺自己嘅網上節目《Joe是要對決》中，就曾經到孫東寶嘅大同雙運店拍攝，同另一間賣新台幣 4980元嘅奢華牛扒餐廳「對決」。

發展史
孫東寶喺1976年創立呢個品牌，初初係喺台北八德路擺街邊檔，以一份40元嘅平民價錢闖出名號，喺熱辣辣嘅鐵盤上，除咗牛扒同埋炒麵，仲打上一隻蛋，成為如今台式牛扒嘅經典食法。孫東寶之後越做越大，曾經喺新竹以北開出卅幾間加盟店，因缺乏控管逐漸走向衰敗，2012年桃園中壢最後一間店熄燈之後，品牌宣告走入歷史。
去到2015年，另一台式牛扒連鎖品牌「貴族世家」嘅董事長林士欽，決定將呢個品牌復活。林士欽之前亦曾經係孫東寶創辦人嘅徒弟，後嚟亦成為孫東寶第一個加盟主，一度開咗十三間分店，直到1995年先自創貴族世家。

特色
店內裝修以大紅配色為主，每個餐送一個餐包，店入面濃湯、嘢飲可以任飲。
孫東雲

孫東雲，係大韓民國嘅一個男藝人同埋歌手。
孫東杓

孫東杓，係大韓民國嘅一個男藝人同埋歌手。
孫榮聰

孫榮聰，香港商界親中陣營政治人、商界人士、香港出口商會會長，佢係孫啟烈個仔、孫建超個孫仔。

選舉經歷
喺2021年9月，佢當選成為香港特别行政區選舉委員會進出口界委員。
孫東明

孫東明，係大韓民國嘅一個男藝人同埋歌手。
孫楊

孫楊（粵拼：syun1 joeng4，1991年12月1號—）係中華人民共和國嘅男泳手。
孫楊曾經唔止一次服食因為禁藥而被質疑。2014年，佢因為過唔到尿檢而被禁賽3個月。佢聲稱自己因為心臟不適而誤食禁藥，但好多人都唔接受佢解釋。去到2016年奧運，澳洲泳將霍頓(Mack Horton)甚至發起「拒絕孫楊」行動，拒絕同孫楊握手，又以「禁藥騙子(drug cheat)」稱呼孫楊，法國泳將拉寇爾（Camille Lacourt）亦爆料，話佢嘅尿液顏色呈現紫色。去到2018年9月，孫楊喺位於杭州嘅住所，拒絕國際藥檢管理機構進行嘅飛行藥檢，仲要指使他人打破血液樣本容器，結果被判罰禁賽8年。
安德利亞皮爾洛

安德利亞皮爾洛（意大利文：Andrea Pirlo，意大利文讀音：[anˈdrɛ:a pi:rˈlo]；1979年5月19號—），香港慣用譯名派路，係位意大利足球員，倫巴第大區布雷西亞省人。1995年開始踢職業賽，司職中場，曾經效力過意大利嘅布雷西亞、國際米蘭、AC米蘭、祖雲達斯同美國紐約城呢啲球會，2017年11月6號宣佈退役。
2020年7月30號佢獲委任為意丙祖雲達斯U23領隊，九日後被升為一隊領隊。
安德利斯帕斯特拉納

安德利斯·帕斯特拉納·阿朗戈 （西班牙文：Andrés Pastrana Arango，1954年8月17號—）係哥倫比亞政治學家、作家同政治人， 喺1998年至2002年出任哥倫比亞總統。
安德尊

安德尊，MH（英文：Anderson Junior，1961年9月19號—）係香港電視藝員，花名「大王」。佢主持無綫電視《城市追擊》、午間節目《都市閒情》同埋長者節目《開心老友記》出名。
安德尊響香港長大，喺香港讀小學，中學重未讀完，就去咗菲律賓讀中學，之後響嗰度讀埋大學。喺中學時佢識咗個女朋友。佢話自己個樣唔討好，成日俾人排擠，所以好難得有女朋友，好驚會冇咗。佢成日掛住女朋友，搞到冇心機讀書，嗰段時間成日送女朋友返佢學校，而自己成日遲到，放學又趕住去接女朋友。
後來女友要去菲律賓讀書，而安德尊忍唔到同女朋友分開，所以佢求屋企人畀佢去菲律賓，去到菲律賓都係掛住女友，佢成日搵人頂堂，考試請槍。唔夠一年女友因腦膜炎病死，當時佢感覺到冷漠、無助、令佢諗起好多嘢，覺得呢幾年浪費咁多時間，荒廢學業，到頭來女朋友未到廿歲就死咗。佢問自己生存響度係咪白過。佢十九歲響菲律賓讀完大學返香港，要追返自己失去嘅嘢。
返到香港，加入亞洲電視做演員，一時力捧擔任多套連續劇同節目主持。響亞視最後一個節目係1993年嘅兒童節目《德尊老師》。其後曾經喺浸會醫院嘅老人中心擔當節目策劃。
1994年6月轉投無綫電視主持《大江南北》、《城市追擊》、《全線大搜查》等節目。響《城追》期間以報道陳健康事件同埋感性事件出名。佢誇張腔調令佢響唔少廣告出現。除此之外，佢亦有主持部份綜藝節目，同客串部份電視劇。2000年曾經夾埋「Gas!」組合合唱《董不董》，重錄埋唱片；安德尊響無綫期間唱過唔少兒歌，出名嘅有前期嘅《前進啊！Gulliver Boy》、《愛吃烏冬的老公公》、《家燕媽媽》系列、《乖仔學堂》；2004年主唱兒歌《大王駕到》，加上佢搞笑嘅演譯而有咗「大王」稱號。2006年仍然有同薛家燕灌錄新唱片（賀歌）。
佢最早演出嘅舞臺劇係1991年2月嘅《油脂》；2005年8月參與《開心鬼》音樂劇演出同主唱劇中歌曲。佢信佛教，去過佛教學校演講，並提倡廣結善緣、珍惜生命以及緣份等。
早年曾流傳安德尊本人好有錢，畀傳媒戲以「禾旱蓋德尊」，安德尊本人極力否認，只係透露曾經喺元朗合資買地建舍，2003年曾經同周秀蘭喺銅鑼灣經營素菜館。
佢主持風格好得意，成日好似有意無意、特登做出錯誤示範，搞到人笑又唔係，喊又唔係。有時主持節目，表演到好緊張，畀人緊湊嘅感覺。另外佢有種「大王」嘅風格，扮到好正義咁指揮同事同觀眾，但各人仍然好受落。
安德列斯·艾斯高巴

安德列斯·艾斯高巴（西班牙文：Andrés Escobar；1967年3月13號—1994年7月2號），全名安德列斯·艾斯高巴·薩爾達里亞加（Andrés Escobar Saldarriaga），係哥倫比亞已故足球員，生前司職後衛。曾經喺1985年到1994年代表哥倫比亞足球代表隊出賽，波衫冧巴2號。佢長期擔任隊長，代表哥倫比亞隊出戰過1990年同1994年兩屆FIFA世界盃。
喺1994年FIFA世界盃同美國打嘅賽事入面，因為佢入咗個烏龍波，最後輸咗1-2而出局。哥倫比亞隊返到國內之後10日（1994年7月2號），艾斯高巴喺印第安酒吧（El Indio Bar）出邊俾人開鎗打死咗。根據佢女朋友諗返，鎗手一共開咗12鎗，開每一鎗時都大嗌「入波」（西班牙文：¡Gol!）。事件震驚全球體育界。
殺艾斯高巴嘅鎗手緩比圖·門諾斯·卡斯特羅（Humberto Muñoz Castro）喺1995年6月畀人判咗43年監，2001年當局減刑至26年。因為喺服刑期間工作同學嘢嘅表現良好，最後喺2005年放返出唻。
微複音音樂

微複音音樂（英文：micropolyphony）係一種複音音樂。
微觀管理

微觀管理（micromanagement）喺管理學上係指管理者緊密噉控制員工做嘢，通常最少會每日都直接提醒員工做嘢提幾次，甚至要員工喺管理者一路睇到嘅環境下做嘢。微觀管理俾好多人覺得係令員工冇自由嘅管理方式，所以唔少管理學者都唔鍾意呢種管理方式。呢個名詞一般喺使用上面帶有負面嘅意思。
微調宇宙

微調宇宙（粵拼：mei4 tiu4 jyu5 zau6；英文：fine-tuned universe）係宇宙論證嘅一種。根據呢種觀點，物理學上嘅發現指出咗，宇宙入面有好多物理常數嘅數值都係啱啱好令到宇宙適合生命存在嘅，而呢啲物理常數嘅數值衹要郁（例如） 0.001% 都會令到宇宙唔適合生命存在。舉個例子說明，物理學家模擬過，強作用力（strong force）衹要勁多 2%，就會影響到氫嘅核聚變作用，搞到太陽冇能力發光發熱維持地球上嘅生命。根據相信微調宇宙觀點嘅人，呢啲物理數值之所以會啱啱好適合生命存在，冇乜可能純粹嘅巧合，一個比較合理嘅解釋係，宇宙由某啲高層次嘅智能所創造，而呢個智能特登喺設計宇宙嗰陣將呢啲物理常數設到啱啱好適合生命存在。於是就可以推導出一點－造物主存在，而且佢想要宇宙有生命。
微軟模擬火車

《微軟模擬火車》（英文：Microsoft Train Simulator）係2001年5月出嘅一隻火車模擬器，由英國Kuju Entertainment開發，微軟發行。
2000年代稍後，微軟曾經有意推出《微軟模擬火車2》，但前後兩次計劃都取消咗。
微軟模擬飛行系列

《微軟模擬飛行系列》（Microsoft Flight Simulator）係設計嚟喺 Microsoft Windows 作業系統上面行嘅一系列業餘飛行模擬遊戲。
微軟研究院

微軟研究院（英文：Microsoft Research，縮寫MSR）係微軟公司喺1991年搞嘅分部，任務係硏究唔同嘅電腦科學做主題同問題。微軟研究院其中一個固定嘅目標係「支持長期嘅電腦科學硏究而唔會受產品週期所限」。
律政精英

《律政精英》（英文：Code of Law）係新加坡新傳媒私人有限公司5頻道嘅犯罪主題英語電視劇系列，由溈堯電影製作，Keagan Kang、溫淑安、陳泂江、馮推守、黃怡靈、方偉傑、彭耀順、Jitenram Kiran Bala同埋Fauzie Laily主演。
陳泂江喺呢套劇入面一開始只係喺第4季飾演其中一個案件嘅嫌犯（Derek Ho），但後嚟衍生咗以Derek Ho為主角嘅番外篇《Derek》。陳泂江曾經話，佢本來好抗拒呢啲角色，但後來就演得相當過癮，對角色又愛又恨。

故事內容
故事去到第五季嗰陣，Derek成功逃獄，但係佢無逃之夭夭，而係留喺戒備森嚴嘅新加坡，揾時機向對付過佢嘅人報復。
律曆志

律曆志，為史書內一卷，專門講曆法。史記有律書同曆書，為首部律曆志。雖然曆法由天文而來，司馬遷仍然分開歷法同天文，另有一卷天官書。曆法要推算天文現象，而天文係觀測天象變異，各有分工。漢書律曆合一，叫律曆志，以後史書都跟住做。
史書寫律曆志，亦有佢需要。古時曆同天文現象不符，就要改曆。咁係需要記得曆法。
律政狂人

《律政狂人》係一套日本電視劇，由新垣結衣、堺雅人主演，2012年首播，講日本司法界。
後

後，相對方位之一，前嘅相反，人企正，背面對方位。
排序上，佢同先相反。如後人，後生。
科學上，亦以相對方位表示運動。

文
英文後叫back。
後元音

後元音（粵拼：hau6 jyun4 jam1；英文：back vowel）係元音一種，指發出個音嗰陣條脷最高嗰點嘅位置偏後，例子有閉後圓唇元音（用 IPA 寫係 [u]，想像粵拼：u1）。
律敦治醫院

律敦治醫院（Ruttonjee Hospital）係香港港島灣仔區一間公立全科醫院，喺1991年創辦，個名紀念香港企業家同慈善家律敦治，最早嘅前身1841年創辦嘅皇家海軍醫院，而家由醫院管理局管理，係港島東聯網其中一間醫院，地址係港島灣仔皇后大道東266號。

歷史
律敦治醫院嘅前身係1843年成立嘅海員醫院，1873年因虧損而由英國皇家海軍購入，改為皇家海軍醫院。
1949年，得到J.H.律敦治先生、香港防癆心臟及胸病協會同埋香港政府支持下，改建成律敦治療養院，專為肺癆病患者提供服務。隨著肺癆病患者人數下降，之後進行重建，改建成全科醫院。
1991年，重建完畢並重新投入服務，為市民提供專科門診診療同埋住院服務包括：內科、胸肺內科、外科、骨科、創傷外科、老人科等服務。
1998年，律敦治醫院同鄧肇堅醫院已經進行管理合併，進一步節省資源同提高效率。

2000年醫療事故
喺2000年1月1號，一名女子哈麗（Harinder Veriah）喺律敦治醫院治療癲癇發作（英文：epileptic fit），但律敦治醫院被指照顧不周，最終病人因為呼吸衰竭死咗。佢嘅英國籍老公之後入稟控告醫院，事件引發香港對於種族歧視同埋醫生、醫療機構人員造成嘅醫療過失嘅探討，亦促使香港喺2008年通過《種族歧視條例》避免未來再發生呢類遺憾。而案件本身，就去到2010年3月31號，喺高等法院達成和解 。

雨傘革命期間有關嘅謠言
喺雨傘革命期間，親中派網民之間流傳住唔少假新聞指控雨傘革命嘅示威者。其中一單新聞指控示威者造成嚴重交通擠塞，令一名大肚婆遲咗64分鐘先到達嘅律敦治婦產科病房，仲造成女嬰嚴重腦部缺氧。不過，律敦治醫院其實並無婦產科，文章全屬虛構。
後代

後代（粵拼：hau6 doi6），係指人類或者其他動植物嘅後裔、子孫。
人類嘅下一代又叫仔女，係阿仔同阿女嘅合稱。
後光明天皇

後光明天皇（日文：後光明天皇／ごこうみょうてんのう Go-kōmyō Tennō；1633年4月20號—1654年10月30號）係日本第一百一十位天皇，原名紹仁，又叫素鵝宮紹仁親王，響1643年11月14號至到1654年10月30號在位。
佢係後水尾天皇第四個仔，阿媽係園光子。